Mohlomongwe morero wo mogolo lehono mo go saense le thekenolotši ya Afrika Borwa ke methopo ya batho. Le ge e le gore bontši bja batsebi ba saense e sa le makgowa, mmušo ga bjale o dirile tšwelopele yeo e bonagalago ka ge diinstitšušene tše tshela tša saense CSIR, Motheo wa Dinyakišišo wa Bosetšhaba, Khansele ya Dinyakišišo ya tša Temo, Senthara ya Bosetšhaba ya Leisa NLC, Piro ya tša Maemo ya Afrika Borwa le Khansele ya Dinyakišišo tša Kalafi ga bjale di na le Bahlankedi Bagolwane Phethiši ba bathobaso. Kgorong bakgalabje ba na le mehlare ye ba e šomišago go betla dilo tše di fapanego go swana le megopo, melamo le tše dingwe. Kgoro ke seripa sa bobedi ka gae. Sona seripa se, go dula banna ge ba bowa go tsoma, Bašemane ge ba bowa madišong. Basadi le basetsana bna ba dula ka lapeng. Ge go betlwa molamo, go lebelelwa mehlare ye e lego gore ga e robege bonolo, kudu ge a ka itia phoofolo ka wona goba ge o phaya kgomo ka go e itia lenakeng. Banna ba betla ditlabela tša go apea go swana le mafehlo le maho, pato, megopo le tše dingwe. Bakgalabje ba Ga-Mphahlele go bonagala ba tshepa gore mohlare wa mokgoropo ke wona o ka dirišwago ka gore ga o palege le ge e ka ba go robega. Molamo ba dira ka mehlare ya go swana le mogwane le motoma mola mafehlo le maho a dirwa ka mohlare wa morobe le mogwane. Basadi bona ba kgabiša mengwako le ka lapeng ka go thala-thala ka mebala ya go fapana. Ba kgona le go bopa dipitša le tše dingwe.